Public procurement notice: Contract Award Notice
Published: 2021-02-26
Buyer: Nordjyllandsværket A/S
Country: DK
Contract type: Works
Procedure: Competitive dialogue
CPV classification: 45000000: Construction work | 45251000 | 45251141: Wind-powered power station construction work | 45251200: Construction work for cooling towers | 45251250
Award criteria: Lowest price

Technical requirements: Som led i - og med henblik på at fremme - Aalborg Forsynings grønne omstilling, ønsker Aalborg Forsyning at udvide anvendelsen af geotermisk varme til brug for fjernvarmeproduktion og -forsyning. Som en del af Aalborg Forsyning udbyder Nordjyllandsværket A/S derfor opførelsen af et geotermisk anlæg på ca. 10 anlæg af 10 MW med en samlet kapacitet på ca. 100 MW. Ordregiver har valgt at udbyde projektet som en konkurrencepræget dialog, da den tidligere markedsdialog har vist, at en tættere dialog med markedet er nødvendig for at identificere den løsningsmodel, inden for en turnkey-leverance af geotermisk energi, der er mest optimal for borgerne i Aalborg Kommune.
I overensstemmelse med forsyningsvirksomhedsdirektivet artikel 48 vil Aalborg Forsyning med de udvalgte ansøgere indlede en konkurrencepræget dialog, hvis formål er at indkredse og fastslå, hvorledes Aalborg Forsynings behov bedst kan opfyldes i forbindelse med indkøb af et geotermisk anlæg i Aalborg. Det geotermiske anlæg i Aalborg forventes at bestå af flere sites realiseret gennem en Turnkey-leverance, hvor enhver udvikling og projektering, herunder gennemførelse af nødvendige og relevante forundersøgelser, samt design, opførelse og idriftsættelse, finansieres og varetages af leverandøren, forinden overdragelse af det færdige anlæg til ordregiver. Der er behov for etablering af varmeproduktionsanlæg med en samlet kapacitet på ca. 100 MW fordelt på ca. 10 anlæg af 10 MW, baseret på grøn geotermisk energi med en konkurrencedygtig varmeproduktionspris og høj forsyningssikkerhed. Anlæggene forventes leveret med udvidet garanti på eksempelvis 5 år. Kontrakten vil desuden indeholde et kontraktuelt "No Cure, No Pay"-vilkår, som blandt andet indebærer, at leverandøren hverken helt eller delvist vil have krav på vederlag, såfremt det måtte vise sig, at projektet ikke rent praktisk eller på hensigtsmæssig måde kan gennemføres som forudsat.
Se en nærmere beskrivelse af ordregivers behov og krav i dokumentet "Beskrivende dokument til brug for konkurrencepræget dialog vedrørende Geotermi Turnkey for Aalborg Forsyning".
Den deltagende tilbudsgiver i den konkurrenceprægede dialog har meddelt, at denne ikke vil afgive tilbud, og har således trukket sig fra udbudsforretningen. Der er ikke yderligere tilbudsgivere i tilbudsfasen, hvorfor udbuddet annulleres grundet ingen tilbudsgivere.
I henhold til lovbekendtgørelse nr. 593 af 2. juni 2016 om Klagenævnet for Udbud gælder følgende klagefrister i relation til gennemførelse af udbud:
— Klage over ikke at være blevet udvalgt skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. lovens §7, stk. 1.
— Øvrige klager over udbuddet skal være indgivet til Klagenævnet for Udbud inden 45 kalenderdage efter, at ordregiver har offentliggjort en bekendtgørelse i Den Europæiske Unions Tidende om, at ordregiver har indgået en kontrakt.
Fristen regnes fra dagen efter den dag, hvor bekendtgørelsen er blevet offentliggjort, jf. lovens § 7, stk. 2, nr. 1.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klagen indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 3, stk. 1.